บาทเปิด 30.32 บาทต่อดอลลาร์ อ่อนค่า
เงินบาทเปิดตลาด 30.32 บาทต่อดอลลาร์ อ่อนค่า ตามทิศทางภูมิภาค ให้กรอบวันนี้ 30.25-30.40 บาทต่อดอลลาร์
19 พ.ย. 2563

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 30.32 บาท/ดอลลาร์ อ่อนค่าจากปิดตลาดเย็นวานนี้ที่ระดับ 30.30/31 บาท/ดอลลาร์ เคลื่อนไหวในทิศทางเดียวกับภูมิภาค เนื่องจากความกังวลต่อสถานการณ์ทางการเมืองในประเทศ, การที่ธนาคารแห่งประเทศไทย (ธปท.) ส่งสัญญาณดูแลค่าเงินบาท และสถานการณ์แพร่ระบาดของโควิด-19 ในต่างประเทศที่มีความรุนแรงเพิ่มมากขึ้น
"บาทอ่อนค่าเล็กน้อยตามภูมิภาคจากความกังวลเรื่องการเมืองในประเทศ การส่งสัญญาณดูแลค่าเงินบาท ส่วนต่างประเทศเป็นเรื่องสถานการณ์โควิด-19 ที่มีความรุนแรงมากขึ้น" นักบริหารเงิน กล่าว
นักบริหารเงิน คาดว่าวันนี้เงินบาทจะเคลื่อนไหวในกรอบ 30.25 - 30.40 บาท/ดอลลาร์